section_heading: Natjecateljski sustav
paragraph_text: U izlučnom dijelu natjecanja odigrana su zasebna prvenstva Župa i prvenstvo Zagreba. Prvaci Župa međusobno su po kup-sustavu igrali za prvaka pokrajine Zagrebačkog nogometnog podsaveza. U prvenstvu Zagreba momčadi su bile podijeljene u 3 jakosna razreda (dvokružni natjecateljski sustav, pobjeda = 2 boda, neodlučeno = 1 bod, poraz = bez bodova). Prvak I. razreda prvenstva Zagreba i prvak Pokrajine Zagrebačkog nogometnog podsaveza završnom utakmicom odlučivali su o prvaku Zagrebačkog nogometnog podsaveza 1920./21.